	МИНИСТЕРСТВО НА ВЪТРЕШНИТЕ РАБОТИ


ЗАПОВЕД
№ 8121К-14884/15.09.2026 г.
ОТНОСНО: Обявяване на конкурс за преминаване в по-висока по вид длъжност на държавни служители в МВР
На основание чл. 163, ал. 1 от Закона за Министерството на вътрешните работи, чл. 3, ал. 1 и чл. 9 от Наредба № 8121з-406 от 14 април 2015 г. за условията и реда за провеждане на конкурс за преминаване в по-висока по вид длъжност на държавните служители в МВР докладна записка № 264р-11874/23.07.2026 г.,
ОБЯВЯВАМ:

І. Конкурс за преминаване в ръководни длъжности в Областна дирекция на МВР – Габрово, както следва:
1. ОТДЕЛ „КРИМИНАЛНА ПОЛИЦИЯ“
Група „Оперативен анализ“
- началник на група - 1 (една) вакантна длъжност;
2. РАЙОННО УПРАВЛЕНИЕ – ГАБРОВО
- началник на районно управление - 1 (една) вакантна длъжност.
ІІ. ИЗИСКВАНИЯ към кандидатите за участие в конкурса:

1. Да са държавни служители в МВР по чл. 142, ал. 1, т. 1 или ал. 3 от ЗМВР, изпълняващи служебните си задължения на изпълнителски длъжности;
2. Да имат придобита минимална образователно-квалификационна степен на висшето образование „бакалавър” по смисъла чл. 42, ал. 1, т. 1, буква „б“ от Закона за висшето образование;

3. Да имат завършен курс за първоначално професионално обучение в АМВР;
4. Към крайната дата за подаване на заявленията за участие в конкурса да имат общ професионален стаж в МВР, както следва:

- за длъжността по раздел I, т. 1 - началник на група - не по-малко от 5 (пет) години, от които не по-малко от 3 (три) години на изпълнителски длъжности.
- за длъжността по раздел I, т. 2 - началник на районно управление - не по-малко от 7 (седем) години, от които не по-малко от 3 (три) години на изпълнителски длъжности в МВР;
5. Да отговарят на изискванията определени в Класификатор на длъжностите в МВР за служители по чл. 142, ал. 1, т. 1 и 3 и ал. 3 от ЗМВР, утвърден със заповед на министъра на вътрешните работи № 8121з-140/24.01.2017 г.;
6. Да отговарят на изискванията на длъжностната характеристика за съответната длъжност;
7. Да имат или да получат разрешение за достъп до класифицирана информация по Закона за защита на класифицираната информация до ниво на сигурност „Строго секретно”;

8. Да не са с влязла в сила заповед за налагане на дисциплинарно наказание по чл. 197, ал. 1, т. 4 или т. 5 от ЗМВР и срокът на действие на наказанието да не е изтекъл към крайната дата за подаване на заявленията за участие;
9. Да няма срещу тях образувано дисциплинарно производство по реда на чл. 207, ал. 1 от ЗМВР към крайната дата за подаване на заявленията за участие;
10. Да не са временно отстранени от длъжност.
ІІІ. НЕОБХОДИМИ ДОКУМЕНТИ за участие, място и срок за подаването им:

1. В 7 (седем) дневен срок, считано от деня, следващ публикуването на заповедта в електронната страница на дирекция „Човешки ресурси” – МВР, всеки кандидат подава заявление до председателя на конкурсната комисия, към което прилага следните документи:

1.1. Копие на диплома за завършено в Република България висше образование, ако не е вписана в регистъра по чл. 10, ал. 2, т. 3, буква „в“ от Закона за висшето образование.
В случай че дипломата на кандидата е вписана в регистъра по чл. 10, ал. 2, т. 3, буква „в“ от Закона за висшето образование, в заявлението по точка III. 1 се посочват регистрационен номер, серия, номер, дата и издател на дипломата. При издадена диплома от чуждестранно висше училище в заявлението по точка III. 1 се посочва номерът, под който документът е регистриран в Националния център за информация и документация. Кандидатите имат задължение да извършат проверка в регистрите за наличието на регистрация на дипломата;
1.2. Кадрова справка за професионалния стаж и заеманите длъжности в МВР, включваща получени отличия и награди, наложени дисциплинарни наказания, индивидуални оценки по реда на наредбата по чл. 178, ал. 2 от ЗМВР за последните два отчетни периода, както и за обстоятелствата по чл. 6, ал. 3, т. 2 и 3 от Наредба № 8121з-406 от 14 април 2015 г. за условията и реда за провеждане на конкурс за преминаване в по-висока по вид длъжност на държавните служители в Министерството на вътрешните работи, изготвена от съответното звено „Човешки ресурси“ по месторабота;

1.3. Копие на документ, удостоверяващ завършен курс за първоначално професионално обучение в Академията на МВР;
1.4. Копие на разрешението за достъп до класифицирана информация до изискващото се ниво на сигурност или съгласие за проучване по Закона за защита на класифицираната информация;
1.5. Документ за извършена предварителна проверка за установяване на принадлежност към органите по чл. 1 от ЗДРДОПБГДСРСБНА или писмено съгласие за извършването й (не се отнася за родените след 16.07.1973 г.) – само за длъжността по раздел I, т. 2 - началник на районно управление;

1.6. Други документи (удостоверения, сертификати и други), имащи отношение към конкурса.
2. В заявлението по III. 1 кандидатът посочва структурата и длъжността, за която кандидатства, като в конкурса се допуска участие само за една длъжност;
3. Заявлението по т. ІІІ.1 да се регистрира в деловодството на структурното звено по месторабота и да се изпрати по служебен ред в сектор „Координация, административно и правно обслужване и човешки ресурси“ при Областна дирекция на МВР – Габрово;
4. До участие в конкурса не се допускат кандидати, подали заявление извън срока по т. ІІІ.1.
ІV. НАЧИН за провеждане на конкурса:

1. Проверка на професионалните знания на кандидатите чрез писмена разработка в рамките на 180 минути, по тема, определена от следната тематика:
За длъжността по раздел I, т. 1 - началник на група:

„Правила за организацията на работата в МВР по ЗМ за престъпления от общ характер, утвърдени със заповед № 8121з-268/11.03.2025 г. на министъра на вътрешните работи; Инструкция 8121з-78/24.01.2015 г. за реда за осъществяване на задържане, оборудването на помещенията за настаняване на задържани лица и реда в тях в МВР; Методически указания за събиране на данни и автоматизирана обработка на полицейската статистика във връзка с регистрирането на заявителски материали за извършени престъпления от общ характер, утвърдени със заповед № Iз-2845/29.11.2010 г., изменени с МЗ № 8121з-870/06.08.2019 г.; Наредба за реда за извършване и снемане на полицейска регистрация, в сила от 17.11.2014 г., приета с ПМС № 336 от 24.10.2014 г.; Етичен кодекс за поведение на държавните служители в МВР (утвърден с МЗ № 8121з-348/25.07.2014 г., Обн. ДВ бр. 67 от 12 август 2014 г.); Инструкция № 8121з-877/06.07.2014 г. за дисциплината и дисциплинарната практика в МВР“.
За длъжността по раздел I, т. 2 - началник на районно управление:

„Правила за организацията на работата в МВР по ЗМ за престъпления от общ характер, утвърдени с МЗ № 8121з-268/11.03.2025 г.; Инструкция 8121з-78/24.01.2015 г. за реда за осъществяване на задържане, оборудването на помещенията за настаняване на задържани лица и реда в тях в МВР; Инструкция № 8121з-1289/30.09.2022г. за организация на дейността в Министерството на вътрешните работи по териториалното обслужване на населението; Инструкция 8121з-792/17.06.2025 г. за реда и организацията на патрулно-постовата дейност в МВР; Правила за организацията на документооборота в МВР, утвърдени с МЗ № 8121з-1013/08.08.2026г. - съставяне, оформяне и съгласуване на документи; Правила за организация на работата в МВР с предложенията и сигналите, утвърдени с МЗ №8121з-522/27.04.2022г.; Инструкция № 8121з-877/06.07.2014 г. за дисциплината и дисциплинарната практика в МВР; Етичен кодекс за поведение на държавните служители в МВР (утвърден с МЗ № 8121з-348/25.07.2014 г., Обн. ДВ бр. 67 от 12 август 2014 г.); Специални разузнавателни средства – същност и ред за използване, съгласно Закон за специални разузнавателни средства“.
1.1. Начин на оценяване – писмените разработки се оценяват в цели числа по петстепенна скала с най-ниска оценка 2 (две) и най-висока 6 (шест) и окончателна оценка, определена по реда на чл. 23, ал. 4 от Наредба № 8121з-406 от 14 април 2015 г.;
1.2. Определям елиминаторен праг от получената окончателна оценка – 4,00 (четири);
1.3. Кандидати, които не са преминали елиминаторния праг при проверката на професионалните знания, отпадат от по-нататъшно участие в конкурса.

2. Структурирано интервю – съгласно Методика за провеждане и оценка на структурирано интервю (Приложение № 2 към чл. 17, ал. 6 от Наредба № 8121з-406/14.04.2015г. за условията и реда за провеждане на конкурс за преминаване в по-висока по вид длъжност на държавните служители в МВР);
2.1. Начин на оценяване – съгласно т. 3 от Методиката за провеждане и оценка на структурирано интервю;
2.2. Кандидати, които не са преминали елиминаторния праг на структурираното интервю, определен в т. 6 от Методиката за провеждане и оценка на структурирано интервю, отпадат от по-нататъшно участие в конкурса.

3. Крайна оценка – сбор от оценката на професионалните знания и оценката от структурираното интервю.
V. Конкурсната процедура да се проведе в срок до 2 (два) месеца от обявяването на конкурса.
VІ. ОПРЕДЕЛЯМ състав на конкурсната комисия:
……………………………………………………………………………………………………………………………………………………………………………………………………………….

VІІ. Обжалване на конкурса – по реда на чл. 163а от ЗМВР.
VІІІ. Председателят на конкурсната комисия да създаде организация за провеждане и приключване в срок на конкурсната процедура.
ІХ. Заповедта да се публикува в електронната страница на дирекция „Човешки ресурси” – МВР в интранет и интернет, и да се изпрати на структурите по чл. 37 от Закона за МВР, за сведение и изпълнение.
МИНИСТЪР:
/п/
Иван Демерджиев

